1. ΝΟΜΟΘΕΤ. ΔΙΑΤΑΓΜΑ υπ’ αριθ. 519 της 25 Σεπτ./1 Οκτ.1941 (ΦΕΚ Α΄ 324) Περί ρυθμίσεως ζητημάτων σπουδαστών Ανωτάτης Σχολής Καλών Τεχνών παρελθόντων ετών και περί τροποποιήσεως του άρθρου μόνου του υπ’ αριθ. 1214/1938 Α. Νόμου. Άρθρ.1-2.(Προσωρινής ισχύος). Άρθρ.3.-Αλλοδαποί σπουδασταί προσερχόμενοι προς φοίτησιν εις την Ανωτάτην Σχολήν Καλών Τεχνών γίνονται δεκτοί κατόπιν διαγωνισμού κατά τα δι’ αποφάσεως της Σχολής ταύτης καθοριζόμενα, επί τη βάσει δε των τίτλων και προσόντων των διαγωνιζομένων. Οι αλλοδαποί σπουδασταί δύνανται να φοιτώσιν εν τη Σχολή ανεξαρτήτως του δια τους Έλληνας σπουδαστάς τεθειμένου ορίου ηλικίας, η εν τη Σχολή όμως φοίτησίς των και παραμονή δεν δύναται να υπερβή τα έξ έτη. Άρθρ.4.-(Κατηργήθη δια του άρθρ. 3 Ν.Δ. 4379/1964, τόμ. 32 σελ. 116,02). Άρθρ.5.-(Τροποποιείται ο Α.Ν. 1214/1938 δι’ ου είχε τροποποιηθεί η παρ. 8 του άρθρ. 6 Νόμ. 4791/1930). (Ακολουθούν μεταβατικαί διατάξεις). 